Legal Document

Category: 1086

Text:
189. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ.30792 της 21 Μαΐου/6 Ιουν. 1990 (ΦΕΚ Β΄ 345) Καθορισμός των όρων συνεργασίας του ΟΑΕΔ με εκπαιδευτικά ή ερευνητικά Ιδρύματα κ.λ.π. στα πλαίσια τεχνικής βοήθειας των Ευρωπαϊκών Κοινοτήτων. Έχοντας υπόψη: 1.Το άρθρ. 4 του Κανονισμού (ΕΟΚ) αριθ. 2052/88 «Για την αποστολή των διαρθρωτικών ταμείων κ.λ.π.». 2.Το άρθρ. 9 του Νόμ. 1836/89 «προώθηση της απασχόλησης και της επαγγελματικής κατάρτισης κ.λ.π.». 3.Την γνώμη του Δ.Σ. του Οργανισμού Απασχόλησης Εργατικού Δυναμικού, που μας υποβλήθηκε με το έγγραφο του αριθ.106267/30.4.90, αποφασίζουμε: Καθορίζουμε τους όρους συνεργασίας του Οργανισμού Απασχόλησης Εργατικού Δυναμικού (ΟΑΕΔ) με εκπαιδευτικά ή ερευνητικά ιδρύματα ή Ινστιτούτα του Δημοσίου ή του Ιδιωτικού τομέα, για την πραγματοποίηση μελετών ή ερευνών που εγκρίνονται και χρηματοδοτούνται από το Ευρωπαϊκό Κοινωνικό Ταμείο ή άλλα χρηματοδοτικά κοινοτικά όργανα, στα πλαίσια τεχνικής βοήθειας υπέρ του ΟΑΕΔ, ως εξής: 1.Για την ανωτέρω συνεργασία υπογράφεται σύμβαση ανάθεσης μελέτης ή έρευνας μεταξύ του ΟΑΕΔ και του κατά περίπτωση φορέα. 2.Στους όρους συνεργασίας μπορεί να περιλαμβάνεται και η παράλληλη παροχή στήριξης των συμβαλλομένων από τον ΟΑΕΔ, σε πρόσωπα, μέσα και μερική κάλυψη της σχετικής δαπάνης. 3.Στη σύμβαση ορίζεται: (α)χρονική διάρκεια πραγματοποίησης της μελέτης ή της έρευνας, σύμφωνα με τις προδιαγραφές του οικείου χρηματοδοτικού Κοινοτικού Οργάνου. (β)η επιστημονική ομάδα που θα πραγματοποιήσει τη μελέτη ή την έρευνα και ο επικεφαλής αυτής, ο οποίος προκειμένου για ανώτατα εκπαιδευτικά ιδρύματα πρέπει να είναι καθηγητής αυτών. Αντικατάσταση μέλους της ομάδας ή του επικεφαλής αυτής επιτρέπεται μόνο με τη συναίνεση του ΟΑΕΔ. (γ)το ποσό ή ποσοστό της τυχόν χρηματοδότησης της μελέτης ή έρευνας από τον ΟΑΕΔ. (δ)χρονοδιάγραμμα σταδιακής χρηματοδότησης και παραλαβής της μελέτης ή της έρευνας. (ε)ότι η επίβλεψη της μελέτης ή της έρευνας ασκείται από τον ΟΑΕΔ (Δ/νση Μελετών και Οργάνωσης), με πρόσωπο που ορίζεται με απόφαση του Διοικητή αυτού. Σελ. 98,710(β) Τεύχος 1294-Σελ. 80 (στ)ότι η αξιολόγηση και παραλαβή της μελέτης ή της έρευνας θα πραγματοποιείται από τριμελή Επιτροπή οριζόμενη με απόφαση του Διοικητή του ΟΑΕΔ. (ζ)ότι το ανάδοχο ίδρυμα οφείλει να θέτει στη διάθεση των αρμόδιων Ελληνικών και Κοινοτικών Αρχών τα αποδεικτικά στοιχεία που αφορούν τη μελέτη. (η)ότι η μελέτη ανήκει στην κυριότητα του ΟΑΕΔ και των Ευρωπαϊκών Κοινοτήτων. «4.Οι διατάξεις των παρ. 1 μέχρι και 3 της απόφασής μας αυτής εφαρμόζονται αναλόγως και στην περίπτωση συνεργασίας του Οργανισμού Απασχόλησης Εργατικού Δυναμικού (Ο.Α.Ε.Δ.) με εκπαιδευτικά ή ερευνητικά ιδρύματα και ινστιτούτα του ιδιωτικού ή του δημόσιου τομέα, για την πραγματοποίηση σύμφωνα με τις διατάξεις του άρθρ. 9 του Nόμ. 1836/89 «Προώθηση της απασχόλησης και της επαγγελματικής κατάρτισης και άλλες διατάξεις» μελετών ή ερευνών που θα εγκριθούν από τον ΟΑΕΔ για να εφαρμοστούν από τις Εκπαιδευτικές του Μονάδες κατά την Επαγγελματική Επανακατάρτιση των μισθωτών των προβληματικών επιχειρήσεων της παρ. 1 εδάφ. Β του άρθρ. 33 του Νόμ. 1892/90 και θα χρηματοδοτηθούν από το «Ειδικό Λογαριασμό Χρηματοδότησης Προγραμμάτων Επαγγελματικής Επανακατάρτισης και Απασχόλησης Μισθωτών Προβληματικών Επιχειρήσεων» του άρθρ. 35 του νόμου αυτού». Η παρ. 4 προστέθηκε από την 31973/26 Σεπτ.-17 Οκτ. 1990 (ΦΕΚ Β΄ 568) αποφ.Υπ. Εργασίας. 15.Γ .β.189 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) «4.Οι διατάξεις των παρ. 1 μέχρι 3 της απόφασής μας αυτής εφαρμόζονται αναλόγως και στην περίπτωση συνεργασίας του ΟΑΕΔ, με Εκπαιδευτικά ή Ερευνητικά Ιδρύματα και Ινστιτούτα του Ιδιωτικού ή του Δημόσιου Τομέα για την εκτέλεση, σύμφωνα με το άρθρ. 9 του Νόμ. 1836/1989, έργων σχετικών με την επιμόρφωση του εκπαιδευτικού προσωπικού του ΟΑΕΔ και την εφαρμογή των εκπαιδευτικών του προγραμμάτων, όπως είναι η εφαρμογή διδασκαλίας - κατάρτισης με χρήση ΙΙολυμέσων και γενικά η εκτέλεση ειδικών σεμιναρίων επιμόρφωσης των εκπαιδευτικών του ΟΑΕΔ. 5.Ο ΟΑΕΔ προκαταβάλει το 25% του συνόλου των δαπανών στο φορέα εκτέλεσης των παραπάνω προγραμμάτων, κατά την έναρξη του προγράμματος με ανάλογη διασφάλιση της διδόμενης προκαταβολής. Σε ειδικά αιτιολογημένες περιπτώσεις ο ΟΑΕΔ δύναται να προκαταβάλει μέχρι 50% του συνόλου των δαπανών, ύστερα από απόφαση του Δ.Σ. αυτού. Δεύτερη προκαταβολή μέχρι 25% μπορεί να χορηγηθεί, αφού πρώτα πιστοποιηθεί ότι έχει χρησιμοποιηθεί τουλάχιστον το ήμισυ της πρώτης προκαταβολής και ότι η εκτέλεση του όλου προγράμματος έχει υλοποιηθεί κατά 50%, σύμφωνα με τους όρους της σχετικής σύμβασης. Τρίτη προκαταβολή μέχρι 30% μπορεί να χορηγηθεί, αφού πρώτα πιστοποιηθεί ότι έχει χρησιμοποιηθεί τουλάχιστον το 80% των δύο προκαταβολών και ότι η εκτέλεση του προγράμματος έχει υλοποιηθεί κατά 75%, σύμφωνα με τους όρους της σχετικής σύμβασης. Το σύνολο και των τριών προκαταβολών δεν μπορεί να υπερβεί το 80% της συνολικής δαπάνης του Προγράμματος. Το υπόλοιπο 20% θα καταβληθεί μετά την εκτέλεση του Προγράμματος και μετά την κατάθεση από τον ΑΝΑΔΟΧΟ αίτησης αποπληρωμής συνοδευόμενη από τα αναγκαία για την εξόφληση του προγράμματος έγγραφα και μετά από αξιολόγηση του προγράμματος από την Επιτροπή του όρου 3στ της απόφασής μας. Δεν είναι απαραίτητη η διασφάλιση της διδόμενης προκαταβολής εφόσον η χρηματοδότηση ρυθμίζεται από το άρθρ. 21 παρ. 2 του Κανονισμού (ΕΟΚ) αρ. 4523/1988 του Συμβουλίου της 19.12.1988». Οι μέσα σε « » παρ. 4 και 5 προστέθηκαν από την 40046/11-20 Μαρτ. 1996 (ΦΕΚ Β΄ 183) Αποφ. Υπ. Εργασίας και Κοιν. Ασφαλίσεων.